
DR 31.3.2016                                                                  49                   

 

Tuan Pengerusi [Datuk Seri Dr. Ronald Kiandee]: Ya, Yang Berhormat Kuala 
Langat bangun pasal dia tak nak berhujah tadi.   

Tuan Khalid bin Abd. Samad [Shah Alam]: Ya, Yang Berhormat Kuala Langat.   

Tuan Abdullah Sani bin Abdul Hamid [Kuala Langat]: Terima kasih Tuan 
Pengerusi sebab saya tidak perlu ucapan. Seterusnya, saya cuma hendak buat 
pencelahan. Ada tidak Yang Berhormat Shah Alam bersetuju dengan saya bahawa 
kekhuatiran, keresahan dikhuatiri tabungan ini akan di manipulate, akan di salah gunakan 
atas dasar kapasiti pelaburan yang tidak menentu kebelakangan ini merunsingkan dan 
amat mengerikan apabila dimaklumkan kepelbagaian isu berbangkit dalam soal pelaburan 
ini.   

Untuk pengetahuan Yang Berhormat Shah Alam juga dan Dewan ini, ini wang 
pencarum pekerja-pekerja dan tidak terlibat langsung dengan tabungan penambahan 
kerajaan. Jadi, saya berfikir adakah ia merisaukan kita atas dikhuatiri tabungan ini akan 
menjerumuskan kepada penyalahgunaan. Adakah Yang Berhormat Shah Alam bersetuju 
dengan saya? Terima kasih Tuan Pengerusi.   

Tuan Khalid bin Abd. Samad [Shah Alam]: Saya setuju dengan apa yang 
dinyatakan oleh Yang Berhormat Kuala Langat dan kekhuatiran dan kerisauan itu bukan 
sesuatu yang tidak berasas. Malahan, ada banyak alasan dan banyak hujah yang 
menyebabkan kita boleh dan wajar merasa khuatir dan risau. Saya minta Yang Berhormat 
Menteri, kalau hendak kemukakan hujah mengenai kenapa kita tidak hendak wakil Bank 
Negara dalam jawatankuasa pelaburan, sila kemukakan?  

Bagaimana kehadiran wakil dari Bank Negara ini telah merencatkan peranan 
jawatankuasa pelaburan itu. Dia telah menjadi sebagai penghalang. Dia telah menjadi 
sebagai punca skandal. Dia telah menjadi sebagai punca masalah kepada PERKESO 
selama ini. Sedangkan, setakat yang saya lihat keuntungan yang dicatatkan oleh 
PERKESO selama ini, lebih kuranglah maklumat yang saya dapat RM1.45 bilion aset, RM 
23.6 bilion, surplus sebanyak RM23 bilion.   

■1500 

 Kita khuatir bahawa prestasi ini akan terencat dengan pindaan yang dibawa, yang 
nombor satu hendak ketepikan walaupun datangnya daripada cadangan dari Bank Negara 
tetapi sokongan yang ditunjukkan oleh ahli-ahli pihak backbenchers dan pihak kerajaan 
agak luar biasa menerima sahaja cadangan dan permintaan dari Bank Negara sedangkan 
yang lain ditolak. Kita khuatir bahawa prestasi ini akan terencat dan aset yang ada akan 
dimanfaatkan untuk tujuan-tujuan yang tidak sepatutnya. Kedua, persoalan dengan wakil 
daripada pihak MTUC. 

 Tuan Pengerusi [Datuk Seri Dr. Ronald Kiandee]: Ya, boleh gulunglah Yang 
Berhormat. 

 Tuan Khalid bin Abd. Samad [Shah Alam]: Ini nak gulunglah. Tadi ada yang 
mengemukakan hujah. Dia kata bila kita baca tentang soal PERKESO, daripada segi 
falsafahnya memang untuk menjaga kepentingan majikan dan pekerja daripada segi 
falsafahnya. Saya tak nak dengar bab falsafah sahaja. Tak, yang tadi Yang Berhormat 
Kuala Selangor sebut bab falsafah. Yang Berhormat Kuala Selangor sebut. 

 Saya tak nak dengar bab falsafah. Falsafah itu falsafah. Kita nak tengok 
pelaksanaannya. Kalau kita hendak lihat pelaksanaan falsafah itu, maka semestinya kita 
menentukan bahawa dalam Jawatankuasa Pelaburan ini suara pihak pekerja didengari 
kerana apa? Kerana falsafahnya mengatakan badan ini bertujuan untuk hendak jaga 
kepentingan majikan dan juga pekerja. 

 Kita hendak tengok pelaksanaan falsafah itu dan tiada cara yang terbaik untuk 
melaksanakan falsafah ini selain daripada mengiktiraf kedudukan MTUC sebagai salah 
sebuah badan utama yang mewakili pekerja dan atas sebab itu, dua orang yang datangnya 
daripada MTUC duduk di dalam Jawatankuasa Pelaburan PERKESO adalah amat wajar 
dan selari dengan falsafah itu. 

 Cadangan ini memberikan kuasa kepada Menteri untuk memilih. Kita beri lima 
nama dan kita boleh berbincang dengan Menteri. Menteri boleh kata kita hendak orang 
macam ini, orang macam ini, orang macam ini, ada kelayakan macam ini dan sebagainya. 
Kita setuju asalkan ia untuk kebaikan PERKESO itu sendiri.  



Tuan Pengerusi [Datuk Seri Dr. Ronald Kiandee]: Ya, Yang Berhormat Kuala Langat bangun pasal dia tak nak berhujah tadi. Tuan Khalid bin Abd. Samad [Shah Alam]: Ya, Yang Berhormat Kuala Langat. Tuan Abdullah Sani bin Abdul Hamid [Kuala Langat]: Terima kasih Tuan Pengerusi sebab saya tidak perlu ucapan. Seterusnya, saya cuma hendak buat pencelahan. Ada tidak Yang Berhormat Shah Alam bersetuju dengan saya bahawa kekhuatiran, keresahan dikhuatiri tabungan ini akan di manipulate, akan di salah gunakan atas dasar kapasiti pelaburan yang tidak menentu kebelakangan ini merunsingkan dan amat mengerikan apabila dimaklumkan kepelbagaian isu berbangkit dalam soal pelaburan ini. Untuk pengetahuan Yang Berhormat Shah Alam juga dan Dewan ini, ini wang pencarum pekerja-pekerja dan tidak terlibat langsung dengan tabungan penambahan kerajaan. Jadi, saya berfikir adakah ia merisaukan kita atas dikhuatiri tabungan ini akan menjerumuskan kepada penyalahgunaan. Adakah Yang Berhormat Shah Alam bersetuju dengan saya? Terima kasih Tuan Pengerusi. Tuan Khalid bin Abd. Samad [Shah Alam]: Saya setuju dengan apa yang dinyatakan oleh Yang Berhormat Kuala Langat dan kekhuatiran dan kerisauan itu bukan sesuatu yang tidak berasas. Malahan, ada banyak alasan dan banyak hujah yang menyebabkan kita boleh dan wajar merasa khuatir dan risau. Saya minta Yang Berhormat Menteri, kalau hendak kemukakan hujah mengenai kenapa kita tidak hendak wakil Bank Negara dalam jawatankuasa pelaburan, sila kemukakan?. Bagaimana kehadiran wakil dari Bank Negara ini telah merencatkan peranan jawatankuasa pelaburan itu. Dia telah menjadi sebagai penghalang. Dia telah menjadi sebagai punca skandal. Dia telah menjadi sebagai punca masalah kepada PERKESO selama ini. Sedangkan, setakat yang saya lihat keuntungan yang dicatatkan oleh PERKESO selama ini, lebih kuranglah maklumat yang saya dapat RM1.45 bilion aset, RM 23.6 bilion, surplus sebanyak RM23 bilion. #1500. Kita khuatir bahawa prestasi ini akan terencat dengan pindaan yang dibawa, yang nombor satu hendak ketepikan walaupun datangnya daripada cadangan dari Bank Negara tetapi sokongan yang ditunjukkan oleh ahli-ahli pihak backbenchers dan pihak kerajaan agak luar biasa menerima sahaja cadangan dan permintaan dari Bank Negara sedangkan yang lain ditolak. Kita khuatir bahawa prestasi ini akan terencat dan aset yang ada akan dimanfaatkan untuk tujuan-tujuan yang tidak sepatutnya. Kedua, persoalan dengan wakil daripada pihak MTUC. Tuan Pengerusi [Datuk Seri Dr. Ronald Kiandee]: Ya, boleh gulunglah Yang Berhormat. Tuan Khalid bin Abd. Samad [Shah Alam]: Ini nak gulunglah. Tadi ada yang mengemukakan hujah. Dia kata bila kita baca tentang soal PERKESO, daripada segi falsafahnya memang untuk menjaga kepentingan majikan dan pekerja daripada segi falsafahnya. Saya tak nak dengar bab falsafah sahaja. Tak, yang tadi Yang Berhormat Kuala Selangor sebut bab falsafah. Yang Berhormat Kuala Selangor sebut. Saya tak nak dengar bab falsafah. Falsafah itu falsafah. Kita nak tengok pelaksanaannya. Kalau kita hendak lihat pelaksanaan falsafah itu, maka semestinya kita menentukan bahawa dalam Jawatankuasa Pelaburan ini suara pihak pekerja didengari kerana apa? Kerana falsafahnya mengatakan badan ini bertujuan untuk hendak jaga kepentingan majikan dan juga pekerja. Kita hendak tengok pelaksanaan falsafah itu dan tiada cara yang terbaik untuk melaksanakan falsafah ini selain daripada mengiktiraf kedudukan MTUC sebagai salah sebuah badan utama yang mewakili pekerja dan atas sebab itu, dua orang yang datangnya daripada MTUC duduk di dalam Jawatankuasa Pelaburan PERKESO adalah amat wajar dan selari dengan falsafah itu. Cadangan ini memberikan kuasa kepada Menteri untuk memilih. Kita beri lima nama dan kita boleh berbincang dengan Menteri. Menteri boleh kata kita hendak orang macam ini, orang macam ini, orang macam ini, ada kelayakan macam ini dan sebagainya. Kita setuju asalkan ia untuk kebaikan PERKESO itu sendiri.